Favqulodda vaziyatlar vazirligi fuqarolardan elektr uskunalari hamda isitish pechlaridan foydalanishda xavfsizlik qoidalariga rioya etishni so‘radi. Bu haqda vazirlik xabarida aytilgan. Gidrometeorologiya xizmati xabariga ko‘ra, 2021 yil 23 fevral kunidan 26 fevral kuniga qadar respublika hududida havo harorati kechasi 10-15, kunduzi 7-12 daraja sovuq bo‘lishi kutilmoqda. Shamol tezligi 25-28 m/s gacha kuchayishi mumkin. “Shu munosabat bilan Favqulodda vaziyatlar vazirligi fuqarolarimizdan ish va yashash joyida elektr uskunalari hamda isitish pechlaridan foydalanishda xavfsizlik qoidalariga rioya etishni so‘raydi”, - deyiladi FVV ma’lumotida. Avvalroq, O‘zbekistonga sovuq havo oqimi kirib kelishi, mamlakat shimolida harorat 22 daraja sovuq bo‘lishi kutilayotgani xabar berilgandi.